**Sárkányhajó Fieszta 2018**

**Tokaj 2018.06.30.**

# Szervező

## "Zempléni Zenit" Alapítvány

H- 3910 Tokaj, Bem u. 12.

Tarnai Gábor: +36-47/552-187 info@hajokirandulas.hu

# Helyszín

**Zenit Vízibázis**

**4465 Rakamaz, Horgász u. 3.**

**Tokaj, Tisza folyó 543-544 fkm**

# Időpont

**2018.06.30.**

## Előzetes program

08.00 – 08.30 Érkezés

08.30 – 09.00 Technikai értekezletek

09.30 – 16.00 Verseny

16.15 – 16.30Eredményhirdetés

# Versenyszámok, Kategóriák

**-200 méteres futamok**

**-2000 méteres futam (szabadon választható)**

## Cégek-települések- családi-baráti, rendészeti szervek stb. (20-as hajó)

A legénység egy települést vagy céget képvisel. A legénységnek más település lakója is tagja lehet, de ebben az esetben nevezéskor meg kell határozni, mely helység képviseletében indulnak. A csapatban minimum 8 fő női versenyzőnek kell indulnia Mentőmellény használata kötelező!

## Iskolás (18 év alatti) 20-as hajó

## AFieszta külön számokat rendez fiatalkorúaknak, mely versenyszámban legalább 4 csapatnak (20+1fő) kell indulnia. Mentőmellény használata kötelező! ingyenes kategória

# Nevezés

Nevezési cím: 4465 Rakamaz, Horgász u. 3.

E-mail: info@tokaj-info.hu

További információ: [www.tokaj-info.hu](http://www.tokaj-info.hu) 47/552-187

## Nevezési határidők:

Előzetes nevezés: 2018. június 22. (péntek)

Kiskorúak nevezése: szülői hozzájáruló nyilatkozat kitöltése kötelező!

## Nevezés díj

30.000 Ft

Iskolás kategória ingyenes!

A nevezési díjat legkésőbb június 25-ig kérjük befizetni a Zempléni
Zenit Alapítvány számlájára.

Bankszámla szám: 11734145-20017826

(A közleményben kérjük feltűntetni: Sárkányhajó Fieszta 2018 – Csapat neve)

## Nevezés tartalmazza

* hajó használata
* lapát használata (igény esetén)
* mentőmellény a legénység részére (a Cégek-települések, egyéb kategóriákban kötelező)
* kormányos

# Legénység

A versenyben a csapat összeállításának az alábbiaknak kell megfelelni:

• minimum 16, maximum 20 fő (páros számú evezős)

• csapatonként minimálisan 8 fő női versenyző

• 1 fő dobos

• 1 fő kormányos, melyet biztosítunk minden hajó számára

• maximum 4 fő tartalék

## Cserélhetőség

A csapatba 24 fő evezős + 1 fő dobos nevezhető be, a nevezési lapon feltűntetett legénység összeállítása, a futamok során, szabadon változtatható.

# Igazolások

A résztvevőknek kötelező kitölteni:

**•** egyéni felelősség vállalási nyilatkozatot

**• 18 éven aluli versenyzőnek szülői/gondviselői nyilatkozatot**

**•** nevezési lapot

**•** névszerinti nevezési lapot

# Szabályok

* A fent előírt dokumentumok (nevezési lap, egyéni felelősségvállalási nyilatkozat, szülői nyilatkozat) hiányában a versenyző(k) nem vehet(nek) részt a versenyen.
* A csapatok pályabeosztása az előfutamokban sorsoló bizottság részéről történő sorsolással, továbbjutás esetén az előfutamban elért helyezés szerint, irányított pályabeosztással történik.
* Versenytáv: 200 m , és szabadon választható 2.000 m
* A csapatok csak egységes, egyszínű szerelésben (póló, jelzőtrikó) versenyezhetnek. A rendezők hajókat, lapátokat, mentőmellényeket és tapasztalt kormányosokat mindenki részére biztosítanak. Saját lapát használata megengedett.

# Egyéb Tudnivalók

## Pontosság

Megkérünk minden résztvevőt, hogy a versenyre időben, minimálisan egy órával a futam kezdete előtt érkezzen meg. Mivel a program meglehetősen szoros, a futam előtt 20 perccel a csapatoknak a kijelölt beszálló helyen fel kell sorakozniuk az ellenőrzés és időbeni vízre szállás céljából. Aki lekési a futamát, azt nem tudjuk megvárni, vagy részükre a futamot újra megrendezni!

***Minden csapatkapitányt kérünk, hogy a beülési sorrendet előre tervezze meg, hogy a vízre szállás előtti ellenőrzéshez a csapat már a megfelelő rendben tudjon felsorakozni.***

## Étkezés, ellátás

A verseny helyszínén büfé fog üzemelni, ami gondoskodik a résztvevők, valamint a nézők kiszolgálásáról, étkeztetéséről. A nevezési díj étkezést nem tartalmaz.

A verseny ideje alatt babgulyás és rétes menü vásárolható 1.200 Ft/fő áron. A nevezési lapon a megrendelt menük számát kérjük előre leadni.

## Parkolás

A helyszínen a parkolás ingyenes.

A szervezők a programváltozás jogát fenntartják!

Amennyiben a csapatok száma indokolja, versenyszámok összevonása, futamok felcserélése lehetséges!

**Mindenkinek jó versenyzést, jó szórakozást kívánunk!**